ભારતી જૈન, નવી દિલ્હીઃ કેન્દ્રની મોદી સરકારે OBC(અન્ય પછાત વર્ગ) માટે મહત્વપૂર્ણ નિર્ણય લેવા જઇ રહી છે. જેમાં કેન્દ્ર સરકારે 2021ની વસ્તીગણતરીમાં OBCની માહિતી પણ સાથે જ એકઠી કરશે અને અન્ય પછાત વર્ગની વસ્તીના આંકડા જાહેર કરવાની લાંબા સમયથી પેન્ડિંગ પડેલી માગણી મુજબ આંકડા જાહેર કરવામાં આવશે. સરકારના આ નિર્ણયથી પછાત વર્ગમાં પણ જે અંતિમ કેટેગરીમાં તેમને વધુ લાભ દેવાની સુવિધા ઉભી થશે તો આ સાથે જે જાતિઓ ફક્ત ઓબીસીના શિર્ષક હેઠળ દબાઈ ગઈ છે તેમનું પણ ઉપવર્ગિકરણ સંભવ બનશે.